Meile näidati 2 kandepuuri, mis näisid ühesugused. Soovitasin väiksemat, sest väiksemas puuris või kastis tunneks ilvesepoeg ennast turvalisemini ja harjuks olukorra muutusega kiiremini ära. Et suurema puuri küljes oli jooginõu, selgus hiljem. Liha mahtus läbi puurivarvaste, kuid ilvesepojale juua andmiseks oli nüüd vaja käsi puuri pista, mida keegi ei julgenud, ja talitaja keeldus mulle joogitopsikut andmast, väites, et tal pole ühtegi selleks sobivat nõud. Tegin lumega märjaks ilvesepoja esikäpad ja ta lakkus neid.